Azɣan aseklan yeqqnen ɣer wungal, yefreq d leṣnaf ilmend n tallit ideg d-iban. Deg tezrawin timezwura,yegget wawal ɣef ubeddel yuɣen timetti taqbaylit d umennuɣ yellan ɣef tmagit tamaziɣt deg yissggasen n 1980 ; d ayen yesɛejlen talalit n tewsit-agi . Sumata, azɣan aseklan, di tallit-agi tamezwarut, iger-d yiwen n yinaw « ɣef wungal » d tegnatin i as-d-yezzin . Tazrawt n Dehbia Abrous i texdem deg useggas n 1989, d tazrawt tamezwarut ɣef wungal. Tbeggen-d amek i tɛedda tsekla taqbaylit seg timawit ɣer tira, d wayen s wayes d-yegla uzrug-agi ama deg usnulfu n tewsatin timaynutin, ama deg tutlayt n wungalen d yisental nsen (Abrous D., 1989).